Matt Ryan gjorde første gang indtryk på den internationale roscene, da han var med til at vinde guld ved junior-VM i 2002 i [[firer med styrmand]]. Som senior skiftede han lidt mellem [[otter]]en og [[firer uden styrmand|fireren uden styrmand]]. I OL-året 2008 roede han firer uden styrmand sammen med [[James Marburg]], [[Cameron McKenzie-McHarg]] og [[Francis Hegerty]],<ref name=wr>{{kilde | url = https://worldrowing.com/athlete/c2050eab-4ed6-452f-b8b1-32f70fdeca66 | titel = Matthew Ryan | udgiver = worldrowing.com | hentet = {{dato|20-5-2021}} }}</ref> og denne besætning deltog også i [[Sommer-OL 2008|OL 2008]] i [[Beijing]]. Australierne vandt deres indledende heat og blev nummer to i semifinalen, slået af den britiske båd. I finalen gentog dette sig: Briterne vandt guld med et pænt forspring, mens australierne på andenpladsen ligeledes var et pænt stykke foran Frankrig på tredjepladsen.<ref>{{kilde | url = http://www.olympedia.org/results/261021 | titel = Coxless Fours, Men | udgiver = olympedia.org | hentet = {{dato|20-5-2021}} }}</ref>
Levende_personer Litteratur